یئنی زلاندیا-نین کرایست چرچ شهرینده 2 مسجیده سلاحلی هوجومو نتیجه‌سینده 51 نفری اؤلدورن و 49 نفری یارالایان ترورچو رنتون ترانتین محکمه پروسه‌سی ایستارت گؤتوروب.
یئنی زلاند-یا رادیوسونون خبرینه گؤره، ترورچو ترانتا وئریله‌جک جزانین معین ائدیله‌جگی کرایست چرچ عالی محکمه‌سینده باشلایان و 4 گون داوام ائدجگیی گؤزله‌نیلن محکمه پروسه‌سی‌نین ایلک گونو جدی تهلوکه‌سیزلیک تدبیرلری آلتیندا باشلاییب.
ترور آکتیندا حیاتینی ایتیرنلرین قوهوم‌لاری ایله یاناشی هوجوم نتیجه‌سینده یارا‌لانان‌لارین اولدوغو محکمه‌نین کئچیریلدیگی محکمه‌یه آپاران یول‌لار باغلانارکن، پولیس تک تیراندازلاری دام‌لاردا یئرلشدیریلیب.
کرایست چرچ عالی محکمه‌سی‌نین حاکمی کامرون ماندر طرفیندن محاکمه اولونا‌جاق ترورچو، ساخلانیلدیغی اوکلند حبس‌خاناسیندان ویدئو و سس لی باغلانتی‌سی سیستمی ایله دینلمه‌لرده ایشتیراک ائده‌جک.
اؤزونو مودافعه ائتمک ایستیی ژوئیه نین 13-ده کرایست چرچ عالی محکمه‌سی طرفیندن قبول ائدیلن ترورچو ترانت  اونا قارشی ائدیلن بوتون اتهام‌لاری، او جمله‌دن 51 قتل، 40 اؤلدورمه‌یه جهد و 1-ی ده ترور هوجومو اولان اتهام‌لارین هامی‌سینی قبول ائدیب.
آغ عیرقین اوستون‌لوگونو مودافعه ائدن ساغچی ترورچونون 4 گون داوام ائدن محکمه پروسه سیندن سونرا عمورلوک حبس جزاسی آلاجاغی گؤزله‌نیلیر.
خاطیرلاداق کی، 15 مارس 2019-جو ایلده کرایست چرچ-ده کی مسجیدلرده آتش آچیلماسی نتیجه‌سینده گؤره، 1-ی تورک 51 آدام اؤلوب، 2-سی تورک 40 نفر یارالانیب.
